5. 11. 94 De Europæiske Fællesskabers Tidende Nr. L 286/1 (Retsakter hvis offentliggørelse er obligatorisk) RÅDETS FORORDNING (EF) Nr. 2686/94 af 31. oktober 1994 om en særlig støtteordning for traditionelle AVS-leverandører af bananer RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 130 W, under henvisning til forslag fra Kommissionen ()), under henvisning til udtalelse fra Det Økonomiske og Sociale Udvalg ?, i henhold til fremgangsmåden i traktatens artikel 189 C(, og ud fra følgende betragtninger : Protokol nr. 5 om bananer, der er knyttet til fjerde AVS- EØF-konvention, fastsætter, at ingen AVS-stat med hensyn til sin udførsel af bananer til Fællesskabets markeder stilles ringere end tidligere eller i øjeblikket, for så vidt angår den pågældende stats adgang til de traditio- nelle markeder og dens fordele på disse markeder ; hidtil har de traditionelle AVS-leverandører af bananer på grundlag af nationale markedsordninger kunnet afsætte deres produktion på deres traditionelle markeder og opnå en passende indkomst på disse markeder ; den fælles markedsordning for bananer, der er indført ved forordning (EØF) nr. 404/93 (?) fastlægger reglerne for, hvorledes de traditionelle AVS-leverandører fortsat kan opretholde de fordele, de har haft på Fællesskabets marked, i overensstemmelse med Fællesskabets forplig- telse som angivet ovenfor ; () EFT nr. C 344 af 29. 12. 1992, s. 9. () EFT nr. C 108 af 19. 4. 1993, s. 39. P) Europa-Parlamentets udtalelse af 12. marts 1993 (EFT nr. C 115 af 26. 4. 1993, s. 266), Rådets fælles holdning af 11. juli 1994 (EFT nr. C 232 af 20. 8. 1994) og Europa-Parlamentets afgørelse af 28. september 1994 (EFT nr. C 305 af 31. 10. 1994). (0 EFT)nr. L 47 af 25. 2. 1993, s. 1. Forordningen er ændret ved Kommissionens forordning (EF) nr. 3518/93 (EFT nr. L 320 af 22. 12. 1993, s. 15). der består imidlertid risiko for, at indførelsen af den nye markedsordning og den nødvendige tilpasning dertil bringer AVS-forsyningsordningen i fare ; det er nødvendigt, at der gøres en særlig indsats med henblik på tilpasning til de nye markedsvilkår for at udnytte de tilbudte muligheder fuldt ud; markedsstrukturen, markedets art og den fornødne markedsføringsindsats for at bevare en plads på dette marked udgør nye elementer, hvoraf nogle hverken kunne forudses af de traditionelle AVS-leverandører eller af de virksomheder, der distribuerer deres produkter ; der bør derfor stilles yderligere finansiel og faglig bistand ud over den, der allerede ydes inden for-rammerne af fjerde AVS-EØF-konvention, til rådighed til gennemfø- relse af programmer, der tilsigter at hjælpe producenterne til at tilpasse sig de nye markedsvilkår og særlig til at forbedre kvaliteten, markedsføringen og konkurrenceev- nen ; de nye markedsvilkår vil kunne resultere i midlertidige markedsforstyrrelser, særlig i de dele af Fællesskabets marked, som traditionelt er blevet forsynet af AVS- staterne ; forstyrrelserne vil i alvorlig grad kunne påvirke AVS- staternes indtjening på markedet og dermed den pågæl- dende produktions fortsatte levedygtighed ; der bør derfor ydes finansiel bistand, således at AVS- staterne kan bevare deres plads på markedet, indtil markedet stabiliserer sig, og det kan give et rimeligt afkast ; indkomststøtten bør udgøre et supplement til overfør- slerne under ordningen til stabilisering af eksportind- tægter (STABEX), der udløses af de samme omstændighe- der; indkomststøtten bør derfor beregnes på samme måde som STABEX-overførslerne ; indkomststøtten ydes hvert år for det foregående år, og denne forordning bør derfor kunne anvendes fra den 1. juli 1993, som er den dato, fra hvilken forordning (EØF) nr. 404/93 anvendes —